La construcció del nou Pla de Joventut de Catalunya es durà a terme a partir d'espais participatius en l'anomenat Procés Pla, que tindrà lloc entre el 2019 i el 2021 i seguirà la metodologia característica de les polítiques públiques.
El Procés Pla contempla tres objectius generals, que es duran a terme de manera successiva, però encavalcada: avaluar l'actual Pla, definir el model de Pla i elaborar el nou Pla.
Aquest darrer objectiu té dues vessants: per una banda, determinar els continguts del nou pla i per l'altra, definir-ne l'operativització.
Així doncs, el procés de construcció del nou Pla tindrà quatre fases:
Avaluació del PNJCat 2020 (tardor 2019).
Fase 1: definim un nou model de pla: perspectives i plantejaments (setembre 2019-gener 2020).
Fase 2: formulem els reptes i continguts del pla (febrer 2020-novembre 2020).
Fase 3: decidim el desplegament i governança del pla (desembre 2020-abril 2021).
A mesura que s'acosti cadascuna de les fases podreu consultar en aquest apartat web tota la informació disponible sobre el Procés Pla.
Fase 1: Definim un nou model de pla: perspectives i plantejaments
En aquesta fase volem qüestionar-nos quin ha de ser el model del pla i determinar el model que més s'adequa a les polítiques de Joventut de Catalunya.
Tindrà lloc entre el setembre de 2019 i el gener de 2020.
Ens proposem definir el nou Pla a partir de donar resposta a les següents qüestions:
- Què volem que sigui el nou Pla?
- Quins són els plantejaments que ha d'incorporar el nou Pla?
És un marc discursiu o un pla estratègic?
- Quin és el paradigma del nou Pla?
Com desenvolupem les perspectives de desigualtats, comunitària, cicles de vida, integralitat i qualitat?
- Com s'han d'estructurar els objectius i els continguts del nou Pla?
Quin nivell d'operativitat i concreció han de tenir?
Cal incloure actuacions concretes?
- Quin ha de ser el rol dels agents en el nou Pla?
Com incorporem les joves a les Polítiques de Joventut?
Per fer-ho, treballarem dos aspectes centrals: la missió del pla i les perspectives del pla.
El treball d'aquests dos aspectes es desenvoluparà paral·lelament.
Aquesta és la part més organitzativa i estructural del model de pla.
Busca donar resposta a qui ha de servir el pla, quin n'és el propòsit, quina és la durada, el seu grau d'operativitat i com s'estructuren els seus continguts (per exemple: si es fa per objectius generals i específics, si s'inclouen projectes concrets singulars, si hi ha una part específica de cada territori, etc.).
Aquesta és la part més ideològica del pla i es construeix a partir de cinc perspectives, que en funció del seu grau de debat en processos anteriors, s'enriquiran del discurs ja generat per Joventut i també caldrà generar-ne de nou.
Aquest procés, a més de definir i concretar aquestes perspectives, també establirà com aquestes s'incorporen a les polítiques de joventut de Catalunya.
- Perspectiva d'inclusió i interseccionalitat.
Inclourà l'abordatge de les desigualtats socials-
- Perspectiva comunitària i de transformació social.
Inclourà el foment de la participació i l'associacionisme juvenil i el treball en xarxa.
Inclourà l'empoderament juvenil i la lluita contra l'adultcentrisme.
Inclourà la interdepartamentalitat i la interinstitucionalitat de les polítiques de joventut.
Inclourà aspectes metodològics de les polítiques de joventut, com són la digitalització, la innovació, l'avaluació i la cocreació.
Fase 2: Formulem els reptes i els continguts del pla
En aquesta fase volem establir els continguts del nou pla, decidint quins han de ser els reptes i objectius, d'acord amb el tot el treball fet fins ara i també tenint ben presents els resultats de l'avaluació de l'anterior PNJCat i el seu contingut.
Aquesta fase tindrà lloc entre el febrer i el novembre de 2020 i contempla dues subfases consecutives.
Els reptes del Pla s'establiran a partir dels continguts del PNJCat 2020, de les dades obtingudes a través de l'avaluació, de les prioritats de les persones joves (persones clau del moviment associatiu), les necessitats detectades per les professionals de Joventut, els moviments socials (especialistes dels àmbits temàtics) i la diversitat territorial (experiències en clau de territori), i tenint en compte el que s'ha acordat en la Fase 1 del Procés Pla pel que fa al model de pla i a les perspectives.
Concreció dels continguts del pla.
Un cop determinats els reptes, s'aprofundirà en els discursos i les estratègies concretes que permetran abordar-los.
Es realitzarà un ampli procés participatiu per a assolir els objectius d'aquesta subfase.
Fase 3: Decidim el desplegament i la governança del pla
En aquesta fase es dissenyarà com es durà a terme el desplegament, la governança, la territorialització i l'avaluació del Pla i de les noves polítiques de joventut de Catalunya.
Aquesta fase tindrà lloc entre el novembre de 2020 i el febrer de 2021.
Tot i que ara per ara hem contemplat tres processos, els espais no estan tancant.
D'aquesta manera, en funció del que s'hagi decidit en les fases 1 i 2 es podrà planificar uns espais o uns altres per dur a terme la fase 3.
Un cop establerts els reptes i continguts del Pla, s'abordarà el desplegament estratègic i operatiu del Pla.
Això implica establir la calendarització de les accions previstes, la territorialització dels projectes, etc.
L'estructura organitzativa del pla es decidirà en aquest punt.
Caldrà decidir l'acció, el rol i les funcions dels agents que han de liderar el Pla i establir els òrgans i espais de governança i seguiment del Pla i de les polítiques que se'n desprenen.
Finalment, es concretarà el disseny de l'avaluació estratègica i operativa del Pla.